ผู้ใช้สามารถเป็นเจ้าของได้อย่างสมบูรณ์ รวมถึงสามารถควบคุมที่ดินและอสังหาริมทรัพย์เสมือนจริงใน Metaverse ด้วย NFT ได้อย่างเบ็ดเสร็จ นอกจากนี้ด้วยการใช้เทคโนโลยี Blockchain เป็นโครงสร้างพื้นฐาน ผู้ใช้จึงสามารถพิสูจน์ความเป็นเจ้าของทรัพย์สินและมีอิสระในการเนรมิตที่ดินเสมือนจริงของตนเองได้ตามต้องการอีกด้วย
ผู้ใช้สามารถปรับใช้และสร้างผลตอบแทนจากอสังหาริมทรัพย์เสมือนจริงใน Metaverse ได้หลากหลายวิธีด้วยกัน ซึ่งวิธีที่นิยมใช้กันมากที่สุด ได้แก่ การขายที่ดินเพื่อเก็งกำไร, การปล่อยเช่าที่ดินเพื่อสร้างผลตอบแทนแบบ Passive Income, จัดอีเว้นการชุมนุมทางสังคม และสร้างสิ่งก่อสร้างต่าง ๆ เช่น พิพิธภัณฑ์ศิลปะ ร้านเกมตู้ หรือร้านค้าออนไลน์ เป็นต้น
นอกจากนี้ผู้ใช้ส่วนใหญ่ใน Metaverse มักนิยมจัดแสดงนิทรรศการแฟชั่นเสมือนจริง และมีการประมูลการออกแบบในแต่ละคอลเลคชั่นเป็น NFT รวมไปถึง Metaverse ก็ยังสามารถดึงดูดนักดนตรีจากทั่วทุกมุมโลกเข้ามาได้เช่นเดียวกัน เนื่องจากเหล่าศิลปินสามารถใช้พื้นที่ของ Metaverse เพื่อแสดงดนตรีและขายบัตรชมการแสดงแบบ NFT หรือสินค้าที่ระลึกต่าง ๆ ได้อีกด้วย